Diari Oficial de la Generalitat Valenciana


Sumari del DOGV 5781, del 10-06-2008 (2008/6870)

RESOLUCIÓ de 30 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministeri d'Economia i Hisenda i la Generalitat per a l'intercanvi d'informació sobre riscos assumits per les entitats locals de la seua àrea geogràfica, que formaran part de la Central d'Informació de Riscos de les Entitats Locals (CIR-Local).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6870


Data del document
:   30-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Economia, Hisenda i Ocupació
    * hisenda regional
    * endeutament
    * verificació de comptes
    * transparència administrativa
    * hisenda local
    * cooperació administrativa
    * administració central

RESOLUCIÓ de 30 de maig de 2008, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministeri d'Economia i Hisenda i la Generalitat per a l'intercanvi d'informació sobre riscos assumits per les entitats locals de la seua àrea geogràfica, que formaran part de la Central d'Informació de Riscos de les Entitats Locals (CIR-Local). [2008/6870]  
El Ministeri d'Economia i Hisenda i la Generalitat han subscrit, després de la tramitació prèvia reglamentària, el 11 de febrer de 2008, un conveni de col·laboració per a l'intercanvi d'informació sobre riscos assumits per les entitats locals de la seua àrea geogràfica, que formaran part de la Central d'Informació de Riscos de les Entitats Locals (CIR-Local).   
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0666/2008, i que figura com a annex d'esta resolució.  
Valencia, 30 de maig de 2008.- El director general de Relacions amb Les Corts i Secretariat del Consell: Ángel Mompó Romero.  
Conveni de col·laboració entre el Ministeri d'Economia i Hisenda i la Generalitat de la Comunitat Valenciana, per a l'intercanvi d'informació sobre riscos assumits per les entitats locals de la seua àrea geogràfica, que formaran part de la central d'informació de riscos de les entitats locals (CIR-LOCAL-Local).  
Madrid, 11 de febrer de 2008  
INTERVENEN,  
D'una part, Juana María Lázaro Ruiz, sotssecretària del Ministeri d'Economia i Hisenda, en virtut de les competències que té delegades per l'Ordre EHA/3057/2004, de 21 de setembre.   
D'una altra part, José Manuel vela Bargues, secretari autonòmic d'Economia i Pressupostos de la conselleria d'Economia, Hisenda i Ocupació de la Generalitat de la Comunitat Valenciana, autoritzat mitjançant Acord del Consell de la Generalitat de data 22 de juny de 2007.  
Ambdues parts es reconeixen mútuament la qualitat amb què cada un intervé, així com la capacitat legal suficient per a obligar-se per mitjà del present conveni en els termes que s'hi contenen, i a este efecte,  
EXPOSEN  
El principi de col·laboració entre les administracions públiques es troba recollit, entre altres normes, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que preveu en l'article 4.1d), entre els principis que ha de presidir les relacions entre les administracions públiques, el de lleialtat institucional, en la virtut del qual hauran de «prestar, en l'àmbit propi, la cooperació i l'assistència actives que les altres administracions puguen demanar per a l'eficaç exercici de les seues competències.» En particular, en matèria d'intercanvi d'informació, el paràgraf c) d'eixe mateix precepte regula l'exigència de «facilitar a les altres administracions la informació que necessiten sobre l'activitat que exercisquen en l'exercici de les seues pròpies competències».  
En aplicació d'este principi general, els representants d'ambdues parts (d'una banda, el Ministeri d'Economia i Hisenda i, per una altra, la Generalitat de la Comunitat Valenciana, a la qual, en virtut del seu Estatut d'Autonomia, aprovat per Llei Orgànica 5/1982, d'1 de juliol, modificat per Llei Orgànica 1/2006, de 10 d'abril, correspon la tutela financera respecte dels ens locals de la seua àrea geogràfica) consideren necessari l'establiment d'un sistema estable de col·laboració mútua per a l'intercanvi d'informació sobre riscos assumits per les entitats locals de la dita comunitat autònoma, a fi d'integrar la dita informació en la Central d'Informació de Riscos de les Entitats Locals (CIR Local).  
La CIR Local és l'instrument per al seguiment per l'administració de l'Estat de l'endeutament del sector local, amb vista al compliment dels compromisos assumits per Espanya amb la Unió Europea, en especial els referents a la sostenibilitat de les polítiques pressupostària i d'endeutament del conjunt de les administracions públiques.  
L'article 24 de la Llei 18/2001, de 18 de desembre, General d'Estabilitat Pressupostària, en la nova redacció que en fa la Llei 15/2006, de 26 de maig, establix que el Ministeri d'Economia i Hisenda mantindrà «una central de dades de caràcter públic que proveïsca la informació sobre les operacions de crèdit, l'emissió de deute o qualsevol altra apel·lació de crèdit o assumpció de riscos i les càrregues financeres que se'n deriven, concertades per l'administració General de les Entitats Locals i la resta de subjectes que en depenen a què es fa referència en l'article 2.1.d) i 2.2 d'esta llei», és a dir, organismes autònoms, ens públics dependents que presten servicis o produïsquen béns que no es financen majoritàriament amb ingressos comercials i la resta d'entitats públiques empresarials, societats mercantils i altres entitats de dret públic dependents.   
En idèntic sentit es pronuncia l'article 55 del Text Refós de la Llei Reguladora de les Hisendes Locals, aprovat per Reial Decret Legislatiu 2/2004, de 5 de març, que establix l'obligació per part de les distintes administracions públiques de trametre les dades necessàries amb esta finalitat, que tindran caràcter públic.  
El desplegament reglamentari de l'article anterior va tindre lloc per mitjà del Reial Decret 1438/2001, de 21 de desembre, pel qual es regula la CIR Local. El seu article 3 establix les fonts d'informació de què esta es nodrix, entre les quals figuren les comunitats autònomes que exercixen tutela financera sobre les entitats locals del seu territori. Estes estan obligades a subministrar la informació sobre endeutament local que coneguen en l'exercici de la competència competència i, especialment, la referida a les operacions que, d'acord amb la llei, estan sotmeses a autorització autonòmica.  
La norma assenyala a este efecte que l'administració General de l'Estat podrà establir convenis de col·laboració amb les dites comunitats autònomes per a l'intercanvi d'informació sobre riscos assumits per les entitats locals de la seua àrea geogràfica, que s'estendran a la informació sobre operacions de crèdit que no necessitant autorització puga ser facilitada per aquelles a la CIR Local.  
Estos convenis han de basar-se en el principi de reciprocitat, la qual cosa permetrà a les comunitats autònomes disposar de la informació existent en la CIR Local referida a les entitats de la seua demarcació.  
En l'àmbit de la Comunitat Valenciana, el present text s'ha aprovat per Acord del Consell de la Generalitat de data 22 de juny de 2007.  
Per tot això, i de conformitat amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, ambdues parts acorden subscriure el present conveni de col·laboració que es regirà per les següents:  
CLÀUSULES  
Primera. Objecte  
El present conveni té com a objecte la col·laboració entre el Ministeri d'Economia i Hisenda i la Generalitat de la Comunitat Valenciana, per a l'intercanvi d'informació sobre riscos financers assumits per les entitats locals de la dita Comunitat Autònoma.  
Segona. Subministrament d'informació per la Comunitat Autònoma de València.  
La Generalitat de la Comunitat Valenciana es compromet a subministrar al Ministeri d'Economia i Hisenda, a través de la Secretaria d'Estat d'Hisenda i Pressupostos i, en particular, de la Direcció General de Coordinació Financera amb les Entitats Locals, la informació sobre endeutament local que conega en el moment de l'entrada en vigor del present conveni de col·laboració i de la qual tinga coneixement a partir de la dita data, en l'exercici de la seua competència de tutela financera de les entitats locals del seu territori. La dita informació s'integrarà en la Central d'Informació de Riscos de les Entitats Locals (CIR-Local-local).  
Les operacions d'endeutament objecte d'informació seran les concertades per les entitats locals de la Comunitat Valenciana, els seus organismes autònoms, entitats públiques empresarials i els ens i les societats mercantils que en depenen, que presten servicis o produïsquen béns que no es financen majoritàriament amb ingressos comercials, i que, d'acord amb la Llei, estiguen sotmeses a autorització autonòmica.  
Així mateix, seran objecte d'informació aquelles operacions d'endeutament dels referits ens que, no necessitant la dita autorització, hagen sigut comunicades a la Generalitat.  
La informació que s'ha de subministrar comprendrà, com a mínim, per a cada una de les operacions, les dades següents:  
Codi de control intern assignat per l'entitat local.  
Codi i nom de l'entitat local o del ens dependent subjecte a tutela financera.  
Tipus d'operació:  
· Bestreta  
· Línies de crèdit  
· Préstecs  
· Avals, caucions i garanties  
· Operacions d'arrendament financer  
· Emissió de deute públic  
· Una altra  
Data formalització:  
· Efectiva  
· Prevista  
Import, amb indicació de la moneda utilitzada.  
Termini de reemborsament, amb indicació dels períodes de carència, si és el cas.  
Tipus d'interés, amb indicació de la referència si és variable.  
Garanties prestades:  
· Garantit per una subvenció  
· Garantit per contribucions especials  
· Garantia hipotecària  
· Aval  
· Altres garanties  
· Cap  
Destinació dels recursos:  
· Finançament d'inversions  
· Refinançament  
· Finalitat prevista en l'article 177.5 del Text Refós de la Llei Reguladora de les Hisendes Locals  
· Finalitat prevista en l'article 193.2 del Text Refós de la Llei Reguladora de les Hisendes Locals  
Comissions:  
· D'obertura  
· Altres  
La Generalitat de la Comunitat Valenciana trametrà mensualment a la Direcció General de Coordinació Financera amb les Entitats Locals la informació referida a aquelles entitats locals en què s'hagen produït variacions, bé en la pròpia corporació o en algun dels seus ens dependents, durant el període corresponent.   
Tercera. Subministrament d'informació pel Ministeri d'Economia i Hisenda.  
El Ministeri d'Economia i Hisenda, a través de la Direcció General de Coordinació Financera amb les Entitats Locals, es compromet a posar a disposició de la Generalitat de la Comunitat Valenciana (Direcció General de Pressupostos i Despeses de la conselleria d'Economia, Hisenda i Ocupació) tota la informació existent, referida a les entitats locals de la seua demarcació, en la Central d'Informació de Riscos de les Entitats Locals en el moment de l'entrada en vigor del present conveni de col·laboració i la que es genere a partir d'eixa data, una vegada realitzats els contrastos i les depuracions oportunes.  
La informació que s'ha de subministrar procedent de la CIR Local comprendrà, com a mínim, per a cada una de les operacions, les dades següents:  
Codi de control intern assignat per l'entitat local.  
Codi i nom de l'entitat local o del ens dependent subjecte a tutela financera.  
Tipus d'operació:  
· Bestreta  
· Línies de crèdit  
· Préstecs  
· Avals, caucions i garanties  
· Operacions d'arrendament financer  
· Emissió de deute públic  
· Una altra  
Data formalització:  
· Efectiva  
· Prevista  
Import, amb indicació de la moneda utilitzada.  
Termini de reembossament, amb indicació dels períodes de carència, si és el cas.  
Tipus d'interés, amb indicació de la referència si és variable.  
Garanties prestades:  
· Garantit per una subvenció  
· Garantit per contribucions especials  
· Garantia hipotecària  
· Aval  
· Altres garanties  
· Cap  
Destí dels recursos:  
· Finançament d'inversions  
· Refinançament  
· Finalitat prevista en l'article 177.5 del Text Refós de la Llei Reguladora de les Hisendes Locals  
· Finalitat prevista en l'article 193.2 del Text Refós de la Llei Reguladora de les Hisendes Locals  
Comissions:  
· D'obertura  
· Altres  
Quarta. Naturalesa jurídica  
El present Conveni de Col·laboració té naturalesa administrativa i es regirà pel que disposen els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es considerarà inclòs en l'àmbit de l'article 3.1 c) del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny.  
Les controvèrsies que puguen sorgir en la interpretació i execució del present conveni es resoldran entre les parts.  
Si no hi ha acord entre les parts, seran competents per a conéixer de les qüestions litigioses els òrgans jurisdiccionals de l'ordre contenciós administrativa.  
Quinta. Procediment per a l'intercanvi d'informació.  
El suport per a l'intercanvi de dades consistirà en un arxiu en format XML, el contingut i l'estructura del qual s'haurà d'adaptar a les especificacions tècniques publicades en l'Oficina Virtual de Coordinació Financera amb les Entitats Locals.  
Sexta. Entrada en vigor i vigència del conveni.  
El present conveni entrarà en vigor en el mateix moment de la firma i s'iniciarà amb l'intercanvi d'informació disponible en les bases de dades respectives.  
El termini de vigència del conveni serà de tres anys, i es prorrogarà tàcitament per períodes idèntics excepte denúncia expressa d'alguna de les administracions que hi intervenen, realitzada amb una antelació mínima de tres mesos a la data d'extinció.  
I perquè així conste als efectes oportuns, en prova de conformitat, ambdues parts firmen el present conveni de col·laboració, en dos exemplars, en el lloc i en la data anteriorment indicats.  
Pel Ministeri d'Economia i Hisenda,  
Juana María Lázaro Ruíz  
Per la Generalitat de la Comunitat Valenciana  
José Manuel Vela Bargues